钦定古今图书集成/明伦汇编/闺媛典/第288卷 > 皇清二十一 > 吴廷武妻刘氏〈妇林氏附〉
## 钦定古今图书集成/明伦汇编/闺媛典/第288卷 > 皇清二十一 > 吴廷武妻刘氏〈妇林氏附〉

按《仙游县志》：“刘氏，吴廷武妻，仁德里仲达长女。性温纯，寡言笑，年二十一而寡，抚孤子孔渐成婚。不数载渐亡。一孙良佐殊幼妇林氏，善化里介宾翼卿女。姑妇同守苦节，历变乱，勤苦不渝，教良佐克成立。卒年七十有四。”